Peste 1.500 de persoane au fost evacuate, miercuri seara, din mall-ul din Sibiu din cauza unui incendiu izbucnit în parcarea subterană a clădirii aflate aproape de centrul orașului, transmite corespondentul Mediafax.

Potrivit ISU Sibiu, incendiul a izbucnit la o mașină staționată în parcarea subterană a mall-ului.

„ISU Sibiu a intervenit de urgență cu trei echipaje de pompieri militari și autospeciale de stingere în parcarea subterană a mall-ului din Sibiu pentru localizarea și lichidarea unui incendiu izbucnit la compartimentul motor al unui autoturism. S-a efectuat evacuarea clienților din cauza cantității mare de fum degajat”, a spus Alina Voina, purtătorul de cuvânt al ISU Sibiu.

Incendiul a fost lichidat de pompieri.

Nu s-au înregistrat victime, însă peste 1.500 de persoane care erau în mall miercuri seara au fost evacuate.

Editor web: Liviu Cojan